נינטנדו סוויץ'

פרטים טכניים

כרטיס מסך ומעבד: הסוויץ' משתמש במעבד וכרטיס מסך מסוג "טגרה" של חברת נווידיה (Nvidia)
משקל: הסוויץ' שוקל כ-0.4 קילוגרמים כאשר שני הג'וי קונים מחוברים.
ממדים: גובהו כ-10 סנטימטרים, ואורכו כ-24 סנטימטרים.
רזולוציה: רזולוצית מסך הסוויץ' היא 1280x720, כלומר, 720p.
אחסון: הסוויץ' כולל 32 ג'יגה בייט של אחסון, ניתן להוסיף אחסון של עד 2 טרה בייט.
סוללה: סוללה מסוג לית'יום איון בנפח 4310mAh.

אביזרים נלווים

נינטנדו הכריזה על שלט Pro לסוויץ', בדומה לשלט ה-Pro  של ה-Wii U. 
את השלט נינטנדו הציגה בטריילר של הקונסולה ומספר חברות צד שלישי הכריזו על מגנים לקונסולה ומעמד למצב משחק Tabletop. 
המשחקים עצמם מגיעים על מחסניות משחק שדומות לאלו הקיימות היום לקונסולת ה-3DS אם כי לא אפשרית תאימה לאחור של ה-3DS וה-Wii U לסוויץ'.
כמו כן, הושקו מספר ערכות של נינטנדו לאבו.
נינטנדו לאבו היא מספר ערכות של אביזרים מקרטון לבנייה עצמית, בשילוב עם טכנולוגיית הג'ויקונים.
סוגי ערכות: ערכת רובוט, ערכת דייג, ערכת פסנתר, ערכת רכב (עם תמיכה ב-mario kart 8 deluxe).
כמו כן, יש חברות צד שלישי המפתחות אביזרים נלווים, אך ללא תמיכה רשמית של נינטנדו.

הג'וי קון

הג'וי קון הוא השלט העיקרי של קונסולת ה-Switch.
הוא יכול לתפקד כשלט חוטי המחובר ישירות לקונסולה,וכן כשלט אלחוטי.
השלט הנוסף הוא שלט ה-pro, אך הוא אינו מגיע עם הקונסולה. לג'ויקון מספר תכונות:
HD rumble אלמנט זה נועד לשפר את חווית המשחק על ידי רטט ומדמה מצבים שונים באמצעות חוש המישוש.
בקר תנועה - אלמנט זה חש תנועה,בדומה לשלט של קונסולת ה-Wii. 
מספר משחקים תומכים בפונקוצייה זו, למשל Mario Tennis Aces שבו אפשר לשחק את כל המשחק עם בקר התנועה, מה שמשפר את חווית המשחק.
כמו כן, בג'ויקון בודד יש ג'ויסטיק אחד,אך ניתן לחבר שני ג'ויקונים באמצעות ™Joy‑Con Grip, וכך הג'ויקון מתפקד בדומה לשלט של קונסולות ה-Xbox וה-Playstation.

שירותים ותוכנות

שירות אונליין בתשלום (בדומה ל-PS Plus ו-Xbox Live Gold)  זמין מספטמבר 2018.
שירות האונליין מאפשר שלושה דברים: גישה ל-20 משחקי NES, אפשרות לשחק אונליין (מול שחקנים אחרים בעולם), שמירת נתונים בענן, ואפליקצייה לטלפון. בנוסף, בסוויץ' זמינה חנות המשחקים הדיגיטליים של נינטנדו - Nintendo eShop‏  ודפדפן אינטרנט. קיימת אפליקציה (יישומון) לטלפונים חכמים של בקרת הורים לסוויץ'.
הסוויץ עודכן מאז שיצא כמה פעמים: כל עדכון הביא איתו שירותים חדשים, והעדכונים אפשרו לשלט גיימקיוב להתחבר לסוויץ,שינו את ערוץ החדשות, ואפשרו לצלם וידאו רטרואקטיבית עד 30 שניות אחורה מרגע הלחיצה על כפתור ההקלטה.

כותרים לסוויץ'

מלבד לכותר ההשקה The Legend of Zelda: Breath of the Wild, קיימים עוד מספר כותרים לסוויץ' שעליהם נינטנדו הכריזה - Splatoon 2, ARMS, Super Mario ועוד.
(כל המשחקים הרשומים להלן, הם משחקים שנינטנדו עצמה פיתחה ושיווקה. משחקים אשר פותחו בידי חברות צד-שלישי אינם מופיעים ברשימה)

1, 2, Switch

משחק זה הוא משחק מסיבות שמיועד למספר מרובה של משתתפים, המשחק משתמש בטכנולוגיית התנועה של ה-Joy-cons. זהו משחק מסיבות, הכולל מבחר גדול של מיני-משחקים שמתארים מספר מצבים שונים כמו דו-קרב במערב הפרוע או חליבת פרה ברפת.
המשחק הוא אחד ממשחקי ההשקה של הסוויטצ' ויצא לאור ב-3 במרץ 2017.

ARMS

משחק לחימה שגם הוא משתמש בטכנולוגיית התנועה של ה-Joy-cons, רק שב-ARMS, ה-Joycons משמשים כאגרופיו של השחקן בזירת קרב וירטואלית. 
המשחק מיועד למצב שחקן יחיד/2 שחקנים או למצב רב-משתתפים. משחק זה יצא לאור ביוני 2017.
כמו כן, מעבר לשיטת משחק רגילה (1V1), אפשר גם לשחק במצב 2V2.
בנוסף, יש עוד מספר מצבי משחק:
כדורעף (Vball) - משחק הדומה לכדורעף רגיל, עם המכניקה של-arms.
חישוקים (Hoops) - מצב משחק שבו יש לזרוק את היריב שלך לסל.
מיומנות קליעה (skillshot) - מצב בו צריך לפגוע בכמה שיותר מטרות בזמן מוגבל

Snipperclips

משחק זה הוא משחק פאזלים לשני שחקנים שהמטרה היא שיתוף פעולה על מנת לעבור את החידות ואת השלבים במשחק. במשחק ישנם שתי דמויות - Snip ו-Clip שלכל אחת מהם תכונות ייחודיות העוזרות לעבור את השלבים. 
המשחק יצא לאור במרץ 2017.

Super Mario Odyssey

משחק זה יצא באוקטובר 2017, במשחק זה, מריו, לאחר תבוסה מביכה מול אויבו באוזר, (שקרע לו את הכובע) משתדל לנקום ופוגש בקפי, כובע עם רצונות חופשיים שמחליט לעזור לו.
במשחק פעולות חדשות שלא נראו במשחקים קודמים, עם חוויה של עד 80 שעות משחק ועולמות מגוונים וחדשים,כמו כן, במהלך המשחק אפשר למצוא "ירחים" הניתנים להחלפה  תמורת תלבושות, אביזרים לבית, ומדבקות לקיר.
ב 2 במאי 2018 יצא למשחק עדכון ובו התווסף לואיג'י, אחיו הצעיר של מריו.
העדכון מציע משחק בו השחקן מחביא בלון תוך פחות מ-30, שניות ומשיג בלונים של אחרים בזמן מוגבל.
Super Mario party
משחק זה הושק ב-5 באוקטובר 2018.
המשחק כולל משחקי חברה ומשחקים קטנים (mini-games), ומעין משחק "קופסה" עם מבחר הדמויות של נינטנדו, כגון: מריו, לואיגי, באוזר, פיץ ודמויות נוספות.
אפשר לשחק את המשחק עם אדם נוסף או online.
Mario tennis aces
משחק זה הושק ביוני 2018.
במשחק יש שני מצבים עיקריים:
מצב "רגיל"- טורנירים,משחקים אונליין,ומצב 'סווינג'- המשתמש בטכנולוגיית התנועה של הג'ויקונים.
מצב הרפתקה- במצב הרפתקה,נלחמים במפלצות,מתאמנים,ומבצעים אתגרים.
בספטמבר 2018, יצאה גרסה 2.0 המאפשרת לשחק את מצב ההרפתקה באופן מקוון,דמויות נוספות,ועוד.